PMIndiaData/PMIndiaSum huggingface dataset:
সি.আই.এস.এফ.কী ৫০শুবা রাইজিং দে থৌরমদা প্রধান মন্ত্রী শরুক য়াখ্রে

প্রধান মন্ত্রী শ্রী নরেন্দ্র মোদী ঙসি উত্তর প্রদেশকী ঘজিয়াবাদকী ইন্দিরাপুরমদা পাংথোকপা সেন্ত্রেল ইন্দস্ত্রিয়েল সেক্যুরিতী ফোর্সেস (সি.আই.এস.এফ.)কী ৫০শুবা রাইজিং দে থৌরমদা শরুক য়াখ্রে। প্রধান মন্ত্রীনা সি.আই.এস.এফ. পর্সোনেলশিংগী পেরেদসু য়েংশিনখি। মহাক্না অথোইবা অমসুং থাগৎনীংঙাই ওইবা সর্বিসশিংগীদমক সর্বিস মেদলসু য়েন্থোকখি। মহাক্না থৱায় কত্থোকখ্রবা অথৌবশিংগী নীংশিং খুবমদা লৈ পরেং কৎখি অমদি ভিজিতর্স বুকতসু খুৎয়েক পীখি। সি.আই.এস.এফ. মীওইশিংদা ৱা ঙাংলদুনা, প্রধান মন্ত্রীনা ফোর্স অসিবু মসিগী গোল্দন জুব্লিগীদমক নুংঙাইবা ফোংদোকখি। লৈবাক অসিগী মরুওইবা ইন্সতিত্যুসনশিং অশোয়-অঙাম য়াওহন্দনা ঙাক্তুনা থম্বদা সি.আই.এস.এফ.কী থৌদাং অদু মহাক্না থাগৎপা ফোংদোকখি। প্রধান মন্ত্রীনা মীয়াম্বু সেক্যুরিতী পর্সোনেলশিংগা কোওপরেৎ ওইনবা তকশিনখি। ভি.আই.পি. কলচরনা সেক্যুরিতী আর্কিতেকচরদা অপনবা পীরি। মরম অদুনা মীয়াম্না সেক্যুরিতী পর্সোনেলশিংগা লায়ননা কোওপরেৎ ওইবা মরু ওই হায়না প্রধান মন্ত্রীনা ফোংদোকখি। সি.আই.এস.এফ.কী থৌদাং অমসুং মথৌশিং অদুগা মরী লৈননা লৈবাক মীয়ামদা এৱ্যার্নেস পীনবা এয়রপোর্তশিং অমসুং মেত্রোশিংদা সি.আই.এস.এফ.কী থবক থৌরমশিং উৎপা দিজিতেল ম্যুজিয়মশিং হৌদোক্নবা ৱাখল্লোন প্রধান মন্ত্রীনা হৌদোকখি। লৈবাক অসিগী য়াম্না মরু ওইবা ইনফ্রাস্ত্রকচর ঙাক্তুনা থম্বদা সি.আই.এস.এফ.কী থৌদাং অদু থাগৎপা ফোংদোক্লদুনা প্রধান মন্ত্রীনা হায়খি মদুদি ফোর্স অসি দিজাস্তর রেস্পোন্স, নুপীশিংবু অশোয় অঙাম য়াওহন্দবা অমদি অতোপ্পা এক্তিবিতী কয়াদসু শরুক য়ারি। মসিগা মরী লৈননা প্রধান মন্ত্রীনা কেরলাগী ইচাও মনুং অমসুং নেপাল অমদি হাইতীগী য়ুহা হাখিবা মনুংদা সি.আই.এস.এফ.কী দিজাস্তর রিলিফ ওপরেসশিংগী মতংদা ঙাংখি। সরকার অসিনা মসিগী সেক্যুরিতী ফোর্সশিংগী সেফতী হেঙ্গৎহন্নবগী মায়কৈদা ৱারেপ লৌরে হায়না প্রধান মন্ত্রীনা ফোংদোকখি। মসিগা মরী লৈননা মহাক্না ফোর্সশিংবু মোর্দনাইজ তৌনবা অমদি মখোয়গী য়াইফনবগীদমক লৌখৎলিবা অনৌবা খোংথাংশিংগী মতাংদা পনখি। নেস্নেল পুলিস মেমোরিয়েল অসি পুলিস অমসুং পেরামিলিতরী ফোর্সশিংগী থৌনা অমসুং থৱায় কৎখিবশিং অদুদা কত্থোকচবা অমনি হায়না প্রধান মন্ত্রীনা ফোংদোকখি। নেস্নেল ৱার মেমোরিয়েল অমসুং নেস্নেল পুলিস মেমোরিয়েল অসিনচিংবা মোনুমেন্তশিংনা সেক্যুরেতী ফোর্সশিংনা লৌরিবা থৌদাং অদু লৈবাক মীয়ামদা এৱ্যার্নেস পীরগনি হায়না মহাক্না ফোংদোকখি। সি.আই.এস.এফ.না মসিগী ফোর্সতা নুপী লান্মী কয়া হাপ্পদা পুক্নীং থৌগৎলিবা অদুদা মহাক্না থাগৎপা ফোংদোকখি।
মন্ত্রীমন্দলনা হীরোইশিংগী কোম্পেতেন্সীগী সর্তিফিকেৎশিংগী নাকল অমগী ওইবা/নাকল অনীগী ওইবা রিকোগনিসনগীদমক মীরমগী লৈবাকশিংগা লোয়ননা য়ানা ৱারোল অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা হীরোইশিংগীদমক ত্রেনিং, সর্তিফিকেসন অমসুং ৱাচকীপিং (এস.তি.সি.দবল্যু.), ১৯৭৮দা ইন্তরনেস্নেল কনভেন্সন ওন স্তেন্দর্দকী রেগুলেসন ১/১০গী তুংইন্না সর্তিফিকেতকী নাকল অমগী ওইবা/নাকল অনীগী ওইবা রিকোগনিসনগীদমক য়ানা ৱারোল অয়াবা পীখ্রে। য়ানা ৱারোল অসি শিপ্পিগী মিনিস্তর ইন চার্জ অমসুং এক্সতর্নেল এফিয়ার্সকী মিনিস্তরগী এপ্রুবেলগা লোয়ননা ভারত সরকারগী দাইরেক্তোরেত জেনরেল ওফ শিপ্পিং অমসুং মীরম লৈবাকশিংদা লৈরিবা মসিগী কাউন্তরপার্তশিংগা লোয়ননা খুৎয়েক পীনগনি। কানবশিং নাকল অমত্তগী ওইবা য়ানা ৱারোলনা ভারতকী হীরোইশিংদা শিপ্পিগী দাইরেক্তোরেত জেনরেলনা ইশু তৌবা সর্তিফিকেতশিংবু অতোপ্পা লৈবাকশিংদগী নাকল অমগী ওইবা রিকোগনিসন ফংবা লাইথোকহল্লগনি। মসিনা ভারতকী হীরোইশিং এমপ্লোইমেন্তগীদমক লৈবাক অদুগী ফিরালগী মখাদা জহাজশিং তোংবা ঙম্লগনি, মতৌ অসুম্না এমপ্লোইমেন্তকী খুদোংচাবসু হেঙ্গৎহল্লগনি। প্রপোজ তৌরিবা নাকল অনিগী ওইবা য়ানা ৱারোলনা ভারত অমসুং য়ানা ৱারোল পীনরিবা অতোপ্পা লৈবাক অদুগা, এস.তি.সি.দবল্যু. কনভেন্সনগী রেগুলেসন ১/১০গী প্রোভিজনগা লোয়ননা মশা-মশাগী লৈবাকশিংগী হীরোইশিংবু নাকল অনিমক্না রিকোগনাইজ তৌরবা মেরিতাইম এদজুকেস অমসুং ত্রেনিং, কম্পেতেন্সীগী সর্তিফিকেত, এন্দোর্সমেন্ত, ত্রেনিংগী দোকুমেন্তরী ইভিদেন্স অমসুং মেদিকেল ফিৎনেস সর্তিফিকেতশিং পীবা ঙমহল্লগনি। নাকল অনিগী ওইবা য়ানা ৱারোল অসিনা লৈবাক অনিমক্কী হীরোইশিংবু নাকল অমা হেক্তগী হিশিংদা রিকোগনাইজ তৌরবা সর্তিফিকেতশিংদা য়ুমফম ওইরগা থবক ফংবা ঙম্লগনি। খ্বাইদগী য়াম্লবা ত্রেন তৌরবা হীরোইশিংগা লোয়ননা হীরোই সপ্লাই তৌরিবা লৈবাক অমা ওইরিবা ভারতনা মসিদগী কানবা ফংলগনি।
ইন্দোনেসিয়াদা য়ুহা হাবদা পুন্সি কয়া মাঙখিবদা প্রধোন মন্ত্রীনা থম্মোয় শোক্না নুংঙাইতবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ইন্দোনেসিয়াদা য়ুহা হাবদা পুন্সি কয়া মাঙখিবদা থম্মোয় শোক্না নুংঙাইতবা অমদি অৱাবা ফোঙদোকখ্রে‍। মহাক্না শোক্লবশিংবু থুনা ফগৎলক্নবা পাউজেল পীখি অমদি অৱাবা তারবা পুংফম অসিদা ভারতনা ইন্দোনেসিয়াগীদমক লেপ্লি হায়খি‍। প্রধান মন্ত্রীনা ত্বীত তৌরদুনা ফোঙদোকখি; “ইন্দোনেসিয়াগী য়ুহা হাবনা পুন্সি কয়া মাঙহনখিবা লন-থুম অমাঙ অতা থোকহনখিবনা নুংঙাইহন্দ্রে‍। খুদোংথিবা নংলবা মীওইশিং অমদি মখোয়গী ইমুং মনুংশিংদা থম্মোয় শোক্না অৱাবা ফোঙদোকচরি‍। শোক্লবশিং থুনা ফগৎলকপা ওইসনু‍। অৱাবা তারবা পুংফমসিদা ভারতনা ইন্দোনেসিয়াগীদমক লেপ্লি‍।”
প্রধান মন্ত্রীনা ঐচ.ই. ৱিলিয়ম এস. রুতোবু কেনয়াগী রাস্ত্রপতি ওইনা খনখিবদা হরাও তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা ঐচ.ই. ৱিলিয়ম এস. রুতোবু কেনয়াগী রাস্ত্রপতি ওইনা খনখিবদা হরাও তয়াম্বা ফোংদোকখ্রে। ত্বীৎ অমদা প্রধান মন্ত্রীনা হায়খি; "@WilliamsRutoগী মফমদা কেনয়াগী রাস্ত্রপতি ওইনা খনখিবদা হরাও তয়াম্বা ফোংদোকচরি। ঐহাক্না ঐখোয়গী মতম কয়াগী মমাংদগী লৈরক্লবা লৈবাক অনিগী মরীবু হেন্না মপাঙ্গল লৈহন্নবগীদমক নক্না থবক তৌমিন্নগনি হায়বগী আসা তৌজরি।"
প্রধানমন্ত্রীনা হিজ হোলিনেস প্রমুখ স্বামী মহারাজগী মপোক কুমওন্দা মফমদা শ্রদ্ধাঞ্জলি কৎখ্রে

প্রধানমন্ত্রী নরেন্দ্র মোদীনা হিজ হোলিনেস প্রমুখ স্বামী মহারাজগী মপোক কুমওন্দা মফমদা শ্রদ্ধাঞ্জলি কৎখ্রে। প্রধানমন্ত্রীনা হায়খি, “ঐনা মালেম পুম্নমক্তগী লাক্লিবা ভক্তশিংগা শরুক য়ামিন্নজরি অমসুং মহাক্কী মপোক কুমওন অসিদা হিজ হোলিনেস প্রমুখ স্বামী মহারাজগী মফমদা ইকোক নোঞ্জরি। মহাক তমজনীংঙাই ওইরবা থবক অমসুং মীওই লোনচৎকী থৌদাংশিংনা মশিং থিঙমদ্রবা পুন্সি কয়াদা ইথিল পীবীখিবা নীশিংনীংঙাই ওইরবা থৱাই অমনি। হিজ হোলিনেস প্রমুখ স্বামী মহারাজগী পাক চাওরবা ৱাখল্লোন্না মীয়াম্বু লেপ্তনা লমজিংবীদুনা পল কয়া লান্থোকপীরি। লাইরবা অমসুং শোৎথহৌরবশিংগী পুন্সিবু হোংদোক্নবা হোৎনবদা মহাক্কী মিৎয়েং অদুনা মতম পুম্নমক্তা ঐখোয়দা ইথিল পীবীরি। ঐহাক্কা হিজ হোলিনেস প্রমুখ স্বামী মহারাজগগী মরি অসি অখন্নবা মখল অমা ওইরম্মি। ঐহাক্না মহাক্কা লোইনখিবা মতম অদু নীংশিংনীংঙাই ওই। ঐহাক মহাক্কী থৌজাল ফংজবা অসি লাইবক ফবনি। মমাংগী চহিদা শারঙ্গপুরদা ঐনা মাগী মরমদা ঙাংখিবা অদু মসিদা লৈজরে।” https://www.youtube.com/watch?v=azaYIrMsx5g
মন্ত্রীমন্দলনা ইন্দিয়ন রেলৱে প্রোতেক্সন ফোর্স (আর.পি.এফ) সর্বিসতা ওর্গনাইজ গ্রুপ ‘এ’গী থাক পীবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্দিয়ন রেলৱে প্রোতেক্সন ফোর্স (আর.পি.এফ) সর্বিসতা ওর্গনাইজ গ্রুপ ‘এ’গী থাক পীবা অমসুং দিপার্তমেন্ত ওফ পর্সোনেল এন্দ ত্রেনিং গাইদলাইন মথংশিৎনা তাং ২৪.০৪.২০০৯ অমসুং ০৬.০৬.২০০০ অমদি মরী লৈনবা লমতাক্কী মতুংইন্না ০১-০১-২০০৬তগী হৌরগা নন-ফঙ্কস্নেল ফাইনান্সিয়েল অপগ্রেদেসন (এন.এফ.এফ.য়ু.)গী তুং তারিবা কান্নবশিং অমদি ০৬.০৬.২০০০দগী হৌরগা সেনিয়র দ্যুতী পোস্ত (এস.দি.পি.)গী চাদা ৩০গী চাংদা নন-ফঙ্কস্নেল সেলেক্সন গ্রেদ (এন.এফ.এস.জি.) পীবদা অয়াবা পীখ্রে। চাউনা থেংনরিবা আর.পি.এফ.তা ওর্গনাইজ গ্রুপ ‘এ’ সর্বিসকী থাক পীবনা পন্দুনা লৈরিবা অদু লোইশিল্লগনি, ওফিসরশিংগী কেরিয়র প্রোগ্রেসন ফগৎহল্লগনি অমদি মখোয়দা থবক তৌনীংবগী ইথিলগী থাক হেঙ্গৎহল্লগনি। আর.পি.এফ.কী মতিক চারবা ওফিসরশিংনা কান্নবা ফংলগনি। য়ুম্ফম দিল্লী হাই কোর্তনা তাং ৪-১২-২০১২দা পীখিবা মসিগী ওর্দরদা আর.পি.এফ.তা ওর্গনাইজ গ্রুপ ‘এ’ সর্বিসকী থাক পীনবা রেলৱেজদা খঙহনখি। মসিমক ভারতকী সুপ্রিম কোর্তনা ৫-২-২০১৯দা চপ মান্ননা পাংথোক্নবা খঙহনখি। মদুগী মতুং ইন্না রেলৱে বোর্দনা আর.পি.এফ.তা ওর্গনাইজ গ্রুপ ‘এ’ সর্বিসকী থাক পীনবা হায়জরকখি।
প্রধান মন্ত্রীনা শাহীদী দিবসতা অথৌবশিংদা ইকায় খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ঙসি শাহীদী দিবসকী থৌরমদা ভগৎ সিংহ, সুখদেব অমসুং রাজগুরুগী মফমদা ইকায় খুম্নবা উৎখ্রে। শ্রী মোদীনা ত্বিতরদা হায়খি, “তৌবীমল খঙবা লৈবাক অমনা মতম পুম্নমক্তা মখোয়না পীবীখিবা অথোইবা কত্থোকপা অদু নীংশিংদুনা লৈরগনি। জয় হিন্দ।”
ওক্তোবর ১৫দা অনৌবা দিফেন্স কম্পনী তরেৎ লৈবাক অসিগী মীয়ামদা খুৎশিন্নবগী থৌরম অমদা পি.এম.না ভিদিওদা ৱা ঙাংগদৌরি

বিজয়াদশমীগী য়াইফরবা থৌরমদা, প্রধান মন্ত্রী শ্রী নরেন্দ্র মোদীনা ২০২১গী ওক্তোবর ১৫দা চাওরাক্না নুমিৎয়ুংবা পুং ১২:১০ তাবা মতমদা দিফেন্স মন্ত্রালয়না শিনবা অনৌবা দিফেন্স কম্পনী তরেৎ লৈবাক অসিগী মীয়ামদা খুৎশিন্নবগী থৌরম অমদা ভিদিওদা ৱা ঙাংগদৌরি। দিফেন্স মন্ত্রী, এম.ও.এস. দিফেন্স অমসুং দিফেন্স ইন্দস্ত্রীগী এসোসিএসনগী মীহুৎশিংনা থৌরম অসিদা শরুক য়াগনি। অনৌবা দিফেন্স কম্পনীশিং ৭কী মরমদা লৈবাক অসিদা মরোমদোম ওইহনবা ফগৎহনবগী খোঙথাং অমা ওইনা, সরকার অসিনা সরকারগী দিপার্তমেন্ত অমদগী ওর্দানান্স ফেক্তরী বোর্দপু সরকার মশাগী ওইবা কোর্পোরেত এন্তিতীস্তা ১০০% ওন্থোক্নবা ৱারেপ লৌরে। মসিগী খোঙজং অসিনা ওতোনোমী, ইফিসিএন্সীগী মথৌ হেনগৎহল্লগনি অমসুং অনৌবা চাউখৎপা অমসুং অনৌবা পুথোকপা হেনগৎহল্লগনি। ইনকোর্পোরেত তৌখ্রবা অনৌবা দিফেন্স কম্পনী তরেৎ অদুদি: ম্যুনিসন্স ইন্দিয়া লিমিতেদ (এম.আই.এল.); আর্মোর ভেহিকল নিগম লিমিতেদ (এ.ভি.এ.এন.আই.); এদভান্স ৱীপন্স এন্দ ইক্যুইপমেন্ত ইন্দিয়া লিমিতেদ (এ.দবল্যু.ই. ইন্দিয়া); ত্রুপ কমফোর্তস লিমিতেদ (তি.সি.এল.); য়ন্ত্র ইন্দিয়া লিমিতেদ (ৱাই.আই.এল.); ইন্দিয়া ওপ্তেল লিমিতেদ (আই.ও.এল.); অমসুং গ্লাইদরস ইন্দিয়া লিমিতেদ (জি.আই.এল.)নি।
নই দিল্লীগী তাল্কোতরা স্তেদিয়মদা ইন্দিয়ন পোস্ত পেমেন্তস বেঙ্ক হৌদোকপদা প্রধান মন্ত্রীনা পীখিবা ৱারোল

ঙসি প্রধান মন্ত্রী নরেন্দ্র মোদীনা নই দিল্লীগী তাল্কোতরা স্তেদিয়মদা ইন্দিয়ান পোস্ত পেমেন্তস বেঙ্ক(আই পি পি বি )হৌদোকখ্রে। থৌরমগা মপুং ওইবা থৌরম পাংথোক্লিবা দিল্লীগা লৈবাক্কী মফম ৩০০০ হেনবগা শম্নখি। থৌরম অদুদা ৱা ঙাংবদা প্রধান মন্ত্রীনা হায়খি, ইন্দিয়ান পোস্ত পেমেন্তস বেঙ্কগী খুৎথাংদা লৈবাক অসিগী মনুং হুনজিনব মফমশিং অমসুং মফম অদুদা লৈরিবা মীয়ামদা বেঙ্কগী খুদোংচাবশিং ফংহল্লগনি। মী খুদিংমক শেন-থুমগী কান্নবা ফংহন্নবা কেন্দ্রা সরকারনা মমাংদা জন ধন য়োজনা হৌদোকখিবা অদু মহাক্না নিংশিংখি। মহাক্না হায়খি, ঙসি আই পি পি বি হৌদোকখিবা অসি মসিগী পান্দম অসি ফংনবা অহানবা খোঙথাং অমনি। ঙসি জিলা ৬৫০দা আই পি পি বিগী মশাশিং হাংদোক্লে। প্রধান মন্ত্রীনা হায়খি, মতম কয়াগী মমাংদগী খুঙ্গংশিংদা পোস্তমেনশিং মীয়াম্না য়াবা ইকায়খুম্নবা মীওই অমা ওইদুনা লাক্লি। অনৌবা তেক্নোলোজী কয়া থোরক্লবসু পোস্তমেনশিংদা থাজবা লেংদনা লৈরি। সরকারগী পান্দমদি মতমগী অহোংবা মতুংইন্না হৌজিক লৈরিবা মওংশিং অসি হৌদোকপনি। লৈবাক অসিগী পোস্ত ওফিস লাখ ১.৫ অমসুং পোস্তমেন লাখ অহুম হেনবগা মীয়ামগা শম্নরি। শেন-থুমগী থবকশিং ফংহন্নবা হৌজিক মখোয়দা স্মার্তফোনশিং অমসুং দিজিতেলগী খুৎলাইশিং পীরগনি। আই পি পি বিগী কান্নবা পল্লদুনা মহাক্না হায়খি, মসিনা শেল থাবা, সরকারগী কান্নবশিং য়ৌহনবা, বিল পীবা, ইনভেসমেন্ত অমসুং ইন্সুরেন্সকী থবকশিং য়ারগনি। পোস্তমেন্না হায়রিবা থবকশিং অসি মীয়ামগী থোংজিলদা ফংহনগনি। আই পি পি বিদা দিজিতেল ত্রান্সসেক্সনগী খুদোংচাবা ফংগনি অমসুং লৌমীশিংদা প্রধান মন্ত্রী ফসল বিমা য়োজনাগী কান্নবশিং ফংহনবদা মতেং পাংগনি। প্রধান মন্ত্রীনা হায়খি, ২০১৪দগী হৌনা কেন্দ্র সরকারনা ভারতকী বেঙ্কশিংনা মওং তাদনা লোন পীথোকখিবগী খুদোংচাদবশিং মায়োক্নদুনা লাক্লি। মহাক্না হায়খি, হৌজিক লৈরিবা লোনশিং নৌনা অমুক য়েংশিল্লে অমসুং মসিগী মতাংদা বেঙ্কিং সেক্তরদা থবক পায়খৎপা হৌরে। মরাল লৈবশিং চৈরাক পীনবা ফ্যুজিতিব ইকনোমিক ওফেন্দর্স বিল পাস তৌরে। প্রধান মন্ত্রীনা হায়খি, মশা মরোমদোম থবক পীজনবা লায়রবশিং অমসুং মিদ্দল ক্লাসশিংদা মুদ্রা লোন ক্রোর লাখ ১৩ হৌজিক ফাউবদা পীখ্রে। মহাক্না হায়খি, এসিয়ান গেমসতা ভারতনা খ্বাইদগী ফজবা মশান্না উৎখ্রে অমসুং শেন-থুমগী ফিবম ফজনা ফগৎলক্লি অমসুং লৈবাক শীনবা থুংনা অনৌবা মশা-মরোমদোম থাজবা হেনগৎলক্লি। মসি মীয়াম্ন পুন্না হোৎনমিন্নবগী মহয়নি। ঙসি ভারতনা মালেমদা খ্বাইদগী য়াংনা চাউখৎপা ইকনোমী অমা ওইবতা নত্তনা, লৈবাক অসিদগী য়াম্না য়াংনা লায়রবা মুথৎলক্লি। প্রধান মন্ত্রীনা হায়খি, দাক সেবক লাখ ৩ অসিনা য়ুম খুদিং, লৌমী খুদিং অমসুং খুঙ্গংশিংগী অপীকপা য়ুনিতশিংদা শেন-থুমগী থবকশিং য়ৌহনগনি। হৌখিবা থা খর অসিদা দাক সেবকশিংগী য়াইফনবা থবক কয়া পায়খৎলে অমসুং মখোয়না মতম কয়াগী মমাংদগী তান্দুনা লাকপশিং পীরে। মথং থা খরগী মনুংদা লৈবাক শীনবা থুংনা লৈরিবা পোস্ত ওফিস লাখ ১.৫দা আই পি পি বিশিং য়ৌরগনি।
লাক্কদৌরিবা ভারতকী জি.২০গী প্রসিদেন্সীগা মরী লৈননা লোগো শেম্বগী চাংদম্নবদা শরুক য়ানবা প্রধান মন্ত্রীনা মীয়ামদা হায়খ্রে

প্রধান মন্ত্রী, শ্রী নরেন্দ্র মোদীনা লাক্কদৌরিবা ভারতকী জি.২০গী প্রসিদেন্সীগা মরী লৈননা লোগো শেম্বগী চাংদম্নবদা শরুক য়ানবা মীয়ামদা হায়খ্রে। এক্সতর্নেল এফিয়র্স মন্ত্রালয়গী ত্বীত অমগী পাউখুম পীরদুনা, প্রধান মন্ত্রীনা অসুম্না ত্বীত তৌখিঃ “ঐখোয়গী নহারোলশিংগী ক্রিএতিবিতী উৎপগী অখন্নবা চাংদম্নবা অমা। চাংদম্নবা অসিদা শরুক য়াবীয়ু”।
য়ুনাইতেদ নেসন্সকী মেম্বর ওইরিবা লৈবাক খুদিংমক আই এস এগী মেম্বর ওইনবা আই এস এগী ফ্রেমৱার্ক এগ্রিমেন্ত এমেন্দ তৌনবা ইন্তর্নেসনেল সোলার এলাইন্স(আই এস এ)গী অহানবা মীফমগী ৱারেপ মুভ তৌবা মন্ত্রীমন্দলনা অয়াবা পীরে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা য়ুনাইতেদ নেসন্সকী মেম্বর ওইরিবা লৈবাক খুদিংমক আই এস এগী মেম্বর ওইনবা আই এস এগী ফ্রেমৱার্ক এগ্রিমেন্ত এমেন্ত তৌনবা ইন্তর্নেসনেল সোলার এলাইন্স(আই এস এ)গী অহানবা মীফমদা ৱারেপ লৌখিবা অদুগী তুংদা হৌজিক অয়াবা পীরে । কান্নবশিং : আই এস এগী মেম্বর ওইশিংবশিং ওইবা য়াহনবা অসিনা সোলার ইনর্জী অসি মালেমগী এজেন্দা অমা ওইরগনি অমসুং সোলার ইনর্জী চাউখৎহন্নবা অমসুং শীজিন্ননবা মালেমগী ওইনা আপীল তৌরি । য়ুনাইতেদ নেসন্সকী মেম্বর ওইরিবা লৈবাক খুদিংমক আই এস এগী মেম্বর ওইবদগী হৌজিক আই এস এ অসি পুম্নমক কোনশিল্লে । আই এস এগী মেম্বর পাকথোক–চাউথোকহনবা অসিনা মালেমগী ওইনা কানবা হেনগৎহল্লগনি ।
পি.এম.না লতা মঙ্গেস্করজীগা লেনমিন্নখিবা নীংশিংনিংঙাই ওইবা মতমশিংগী মতাংদা পাউদমখ্রে

প্রধান মন্ত্রী, শ্রী নরেন্দ্র মোদীনা লতা মঙ্গেস্করজীগা মহাক্কা লেনমিন্নখিবা নীংশিংনিংঙাই ওইবা মতমশিংগী মতাংদা পাউদমখ্রে। মোদী আর্কাইবকী থ্রেদ অমা পল্লদুনা, প্রধান মন্ত্রীনা অসুম্না ত্বীত তৌখিঃ “য়াম্না নুংশিবা থ্রেদ অমনি। ৱাফম কয়া অমা অমুক নিংশিংহল্লি…”
নেস্নেল মেরিতাইম দেদা প্রধান মন্ত্রীনা নুংঙাইবা ফোংদোকখ্রে; জল শক্তিদা মীৎয়েং থম্নবা ইথিল অমগুম্না বাবাসাহেব অম্বেদকরবু নীংশিংজখ্রে

নেস্নেল মেরিতাইম দেদা প্রধান মন্ত্রী শ্রী নরেন্দ্র মোদীনা মহাক্কী ওইবা য়াইফ-পাউজেল পীখ্রে। প্রধান মন্ত্রীনা হায়খি, “ভারত্তা মেরিতাইম সেক্তরনা, মসিগী ওইবা ইনাক খুল্লবা পুৱারী অমগা লোইননা, ঐখোয়গী জাতি অসিগী ত্রান্সফোর্মেশন হেঙ্গৎহন্নবা শক্তি অদু লৈরি। নেস্নেল মেরিতাইম দে অসিদা, জাতি অসি চাওখৎনবগীদমক্তা ঐখোয়গী মেরিতাইমগী মপাঙ্গল অসি ঙাক্তুনা থম্নবা ঐখোয়গী ৱারেপ অদু অমুক হন্না শোয়দবনি হায়রি। পাক চাউবা মেরিতাইম সেক্তর অমগীদমক ঐখোয়না হোৎনরিবশিং অসি দা. বাবাসাহেব অম্বেদকরনা ইথিল পীবিরম্বনি। জল শক্তি, ইশিং লম্বীশিং, ইরিগেসন, কেনেল নেতৱার্কশিং অমসুং হিথাংফমশিংদা অৱাংবা থাক্তা মরুওইবশিং পীনবীরম্বা মহাক অদু বাবাসাহেবনি। সেক্তর অসিদা মহাক্না পাংথোকপিরম্বা থবকশিং অদুনা ভারতকী প্রজাশিংদা চাউনা কানবা ফংহল্লি।”
প্রধান মন্ত্রীনা দিপিকা কুমারি, অঙ্কিতা ভকৎ, কোমালিকা বারি, অতানু দাস অমসুং আবিশেক বর্মবু মখোয়না আর্চরী ৱার্লদ কপ্তা উৎখিবা পর্ফোমেন্সতা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা দিপিকা কুমারি, অঙ্কিতা ভকৎ, কোমালিকা বারি, অতানু দাস অমসুং আবিশেক বর্মবু মখোয়না পেরিস্তা পাংথোকখিবা আর্চরী ৱার্লদ কপ্তা উৎখিবা পুক্নিং হুনিঙাই ওইরবা পর্ফোমেন্সতা থাগৎপা ফোংদোকখ্রে। ত্বীত অমদা প্রধান মন্ত্রীনা হায়, “হৌখিবা নুমিৎ খরনি অসিদা ৱার্লদ কপ্তা ঐখোয়গী আর্চরশিংনা পুক্নিং হুনিঙাই ওইরবা পর্ফোমেন্স পীবা উবা ফংই। @ImDeepikaK, অঙ্কিতা ভকৎ, কোমালিকা বারি, অতানু দাস অমসুং @archer_abhishek না মায় পাক্লকপদা থাগৎপা ফোংদোকচরি, হায়রিবা অসিনা লম অসিদা লাক্কদৌরিবা তেলেন্তশিংদা পুক্নিং থৌগৎলগনি”।
অহানবা খোঙথাং অমা ওইনা পি.এম.না ওগস্ত ৬তা ত্রেত অমসুং কম্মর্সকী মপালদা লৈরিবা ভারত মচা মিসনগী মকোকশিং অমসুং স্তেকহোল্দরশিংগা উনগদৌরি

প্রধান মন্ত্রী শ্রী নরেন্দ্র মোদীনা ত্রেত অমসুং কম্মর্সকী মপালদা লৈরিবা ভারত মচা মিসনগী মকোকশিং অমসুং স্তেকহোল্দরশিংগা ২০২১গী ওগস্ত ৬কী নুমিদাংৱাইরম পুং ৬ তাবা মতমদা ভিদিও কনফরেন্সকী খুত্থাংদা উনগদৌরি। থৌরম অসি প্রধান মন্ত্রীনা ফংনবা কন্না হায়রিবা “লোকেল গোইজ গ্লোবেল – মালেমগীদমক মেক ইন ইন্দিয়া” অসি মার্ক তৌগনি। এক্সপোর্ত অসি য়াম্না চাউবা থবক ফংফম অমা ওইরি, মরু ওইনা এম.এস.এম.ই. অমসুং হায় লেবর-ইন্তেনসিব সেক্তরশিংনি, লোয়ননা মেন্যুফেকচর সেক্তর অমসুং অপুম্বা ইকোনোমী। উনবা অসিগী পান্দমদি ভারতকী এক্সপোর্ত অসি পাকথোক চাউথোকহনবনি অমসুং মালেমগী ত্রেদতা শরুক তম্বনি। উনবা অসিনা পান্দম থম্লিবা অসি মালেমগী দিমান্দশিং অসি পীবা ঙম্নবা লোকেলগী অঙম্বশিং পুথোক্তুনা শিজিন্নবা অমসুং ঐখোয়গী এক্সপোর্ত পোতেন্সিএল চাউথোক্নবা স্তেকহোল্দরশিংদা শক্তি পীবনি। য়ুনিয়ন কম্মর্স মন্ত্রী অমসুং এক্সতর্নেল এফিয়র্স মিনিস্তরনা থৌরম অসিদা শরুক য়াগনি। উনবা অসিদা দিপার্তমেন্ত ২০গী সেক্রেতরী, রাজ্যগী ওফিসিএল, এক্সপোর্ত কাউন্সিল অমসুং চাম্বর ওফ কম্মর্সকী মেম্বরশিংনা শরুক য়াগনি।
প্রধান মন্ত্রীনা তেবল তেনিস শান্নরোয় মনিকা বত্রাগী মফমদা এসিয়ন কপ্তা ব্রোঞ্জ মেদল ফংলকপগী নুংঙাইবা ফোঙদোকখ্রে

প্রধান মন্ত্রী শ্রী নরেন্দ্র মোদীনা তেবল তেনিস শান্নরোয়, মনিকা বত্রাগী মফমদা এসিয়ন কপ্তা ব্রোঞ্জ মেদল ফংলকপগী নুংঙাইবা ফোঙদোকখ্রে‍। প্রধান মন্ত্রীনা ত্বীত তৌরকখিবদা; “এসিয়ন কপ্তা ব্রোঞ্জ মেদল ফংলক্তুনা ভারতকী তেবল তেনিসকী পুৱারী ইখিবগীদমক ঐনা মনিকা বত্রাগী মফমদা নুংঙাইবা ফোঙদোকচরি‍। মহাক্কী মায় পাকপনা ভারত পুম্বদা লৈরিবা শান্নরোয় কয়াগী পুক্নিং থৌগৎলগনি অমদি তেবল তেনিসপু হেন্না পাম্নবা ওইহল্লগনি‍। @manikabatra_TT”
মন্ত্রীমন্দলনা ভারত অমসুং ইরানগী মরক্তা ত্রেদিস্নেল সিস্তেম ওফ মেদিসিনগী লমদা তেংবাং পীননবা য়ানা চেরোল অমদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং ইরানগী মরক্তা ত্রেদিস্নেল সিস্তেম ওফ মেদিসিনগী লমদা তেংবাং পীননবা য়ানা চেরোল অমাদা অয়াবা পীখ্রে। খুদোংচাবা: য়ানা চেরোল অসিনা লৈবাক অনিগী মরক্তা ত্রেদিস্নেল সিস্তেম ওফ মেদিসিনগী লমদা বাইলেতরেল কোওপরেসন হেঙ্গৎহল্লগনি। য়ুমফম: ভারত অসি হিদাক শিজিন্নবা য়াবা পাম্বীশিং য়াওনা ত্রেদিস্নেল মেদিসিনগী নিংথিজনা চাওখৎলবা সিস্তেমশিংনা থৌজানবীরি। ভারত অমসুং ইরানগী মরক্তা লোন, কলচর অমসুং ত্রেদিসন্দশিংদা মান্নবা কয়া অমা লৈরি। লৈবাক অনিমক্কী য়াম্না চাওবা বাইওদাইবর্সিতী লৈজরি অমসুং ত্রেদিস্নেল সিস্তেম ওফ মেদিসিন্দা শিজিন্নবা অতাংবা মখলগী মেদিসিনেল পাম্বীশিংগী লমদম ওইরি। ভারত সরকারগী আয়ুশ মন্ত্রালয়না অয়ুর্বেদ, যোগ অমসুং নেচরোপেথী, য়ুনানী, সিদ্ধ, সোৱা-রিগপা অমসুং হোমিওপেথী য়াওনা ত্রেদিস্নেল সিস্তেম ওফ মেদিসিনবু প্রমোৎ তৌনবা অমসুং গ্লোবেলাইজ তৌনবা হোৎনরদুনা চাইনা, মালেসিয়া, ত্রিনিদেদ & তোবাগো, হঙ্গেরী, বঙ্গলাদেশ, নেপাল, মোরিসস অমসুং মোঙ্গোলিয়াগা লোইননা তেংবাং পীননবা য়ানা চেরোলশিংদা অচেৎপা খোঙথাংশিং লৌখৎলে। শ্রী লঙ্কাগা লোইননা অতোপ্পা য়ানা চেরোল অমসু খুৎয়েক পীননবা শেম শাদুনা লৈরে।
ঙমখৈগী তুরেল কুসিয়ারাদগী ভারত অমসুং বঙ্গলাদেশ অনিমক্না ঈশিং কুসেক ১৫৩গী চাংদা লৌননবগীদমক ভারত অমসুং বঙ্গলাদেশগী মরক্তা খুৎয়েক পীনখিবা মেমোরেন্দম ওফ অন্দরস্তেন্দিং মন্ত্রী মন্দলনা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ঙসি ঙমখৈগী তুরেল কুসিয়ারাদগী ভারত অমসুং বঙ্গলাদেশ অনিমক্না ঈশিং কুসেক ১৫৩গী চাংদা লৌননবা রিপব্লক ওফ ইন্দিয়া অমসুং রিপব্লিক ওফ বঙ্গলাদেশকী লৈঙাক অনিগী মরক্তা খুৎয়েক পীনখিবা মেমোরেন্দম ওফ অন্দরস্তেন্দিং (এম.ও.য়ু.) এক্স-পোস্ত ফেক্তোগী অয়াবা পীখ্রে‍। মেমোরেন্দম ওফ অন্দরস্তেন্দিং (এম.ও.য়ু.) অদু ভারত লৈঙাক্কী জল শক্তি মন্ত্রালয় অমসুং বঙ্গলাদেশ লৈঙাক্কী ৱাতর রিসোর্সেস মন্ত্রালয় অনিগী মরক্তা সেপ্তেম্বর ৬, ২০২২দা ঙমখৈগী তুরেল কুসিয়ারাদগী লৈবাক অনিমক্না ঈশিং কুসেক ১৫৩ ফাওবগী চাংদা ঈশিং কংনবা মতমদা (নবেম্বর ১দগী মে ৩১ ফাওবা) ঈশিং লৌথোক্তুনা শিজিন্ননবগীদমক খুৎয়েক পীনখিবনি‍। এম.ও.য়ু. অসিনা অসাম লৈঙাকপু মখোয়না মথৌ তাবা ঈশিং শীজিন্ননবগীদমক ঙমখৈগী তুরেল কুসিয়ারাদগী ঈশিং কুসেক ১৫৩ ফাওবগী চাংদা ঈশিং কংনবা মতমদা (নবেম্বর ১দগী মে ৩১ ফাওবা) ঈশিং লৌবা য়াহল্লগনি‍। ঈশিং কংনবা মতমদা ঈশিং লৌবগী ফীভম য়েংশিন্নবগীদমক লৈবাক অনিগী ওইবা জোইন্ত মোনিতরিং তীম অমা শেম্লগনি‍।
মন্ত্রীমন্দলনা ভারত অমসুং শ্রী লঙ্কাগী মরক্তা ইন্তর্নেস্নেল ফ্লাইতশিং হৌদোক্নবগীদমক এলাইন্স এয়রদা কোমথোকপা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং শ্রী লঙ্কাগী মরক্তা ইন্তর্নেস্নেল সেক্তরশিংদা পাইনবগীদমক এয়র ইন্দিয়াগী চাদা ১০০ সবসিদরী অমা ওইরিবা এম./এস. এলাইন্স এয়রদা কোমথোকপা অয়াবা পীখ্রে। এম./এস. এলাইন্স এয়রনা য়ামদ্রবদা এয়রক্রাফ ২০ নত্রগা অপুনবা কেপাসিতীগী চাদা ২০ দিপ্লোই তৌদ্রিবা ফাওবগী মতমগীদমক অখন্নবা কোমথোকপা অসি অয়াবা পীরি। ভারত শ্রী লঙ্কাগা লোয়ননা অচেৎপা নাকল অনিগী ওইবা মরীশিং লৈরি অমসুং ঐখোয়গী অপাম্বা অসি লৈবাক অনিগী মরক্তা কনেক্ততিবিতী হেঙ্গৎপা অমসুং প্রজাশিংগী মরক্তা লৈনরিবা মরী হেন্না পাকথোক চাউথোকহনবনি। অয়াবা পীখিবা অসিগী মমাংদা পালালী অমসুং বাতিকালো এয়রপোর্তশিংদগী কমর্সিয়েল ওপরেসন সেদ্যুল লৈরমদে।
প্রধান মন্ত্রী হয়েং বরানসীদা চৎকনি

প্রধান মন্ত্রী শ্রী নরেন্দ্র মোদী ২০১৯গী ফেব্রুৱরী ১৯দা উত্তর প্রদেশকী বরানসীদা চৎকনি। মফম অদুদা মহাক্না দিবেলপমেন্ত প্রোজেক্ত কয়া মায়খুম হাংদোক্কনি। প্রধান মন্ত্রীনা বরানসীদা লৈরিবা দিজল লোকোমোতিব ৱার্ক্সতা অহানবা দিজলদগী ইলেক্ত্রিক ওন্থোক্লবা লোকোমোতিব লমথাগনি। মহাক্না লোকোমোতিব অদু য়েংশিনগনি অমসুং একজিবিসন্দসু চৎকনি। দিজল লোকোমোতিব ৱার্ক্সনা WDG3A দিজল লোকো অনি ১০,০০০ হোর্স পৱারগী ত্বিন ইলেক্ত্রিক WAGC3 লোকো অমদা ওন্থোক্লে। মপুংফাবা মেক ইন ইন্দিয়া ইনিসিয়েতিব অমা ওইনা ওন্থোক্লিবা অসি মালেম পুম্বগীদমক ইন্দিয়ন আর.এন্দ.দি. ইনোবেসন অমনি। ওন্থোক্লবা লোকোশিং অসিনা গ্রীন হাউস গ্যাস থাদোকপা হন্থহল্লগনি অমদি ইন্দিয়ন রেলৱেগীদমক হেন্না ফবা ইফিসিয়েন্ত লোকোমোতিবস ওইরগনি। প্রধান মন্ত্রীনা সীরগোবর্ধনপুরগী শ্রী গুরু রবিদাস জন্মস্থান তেম্পলদা গুরু রবিদাস বর্থ প্লেস দিবেলপমেন্ত প্রোজেক্তকী উরেপ উয়ুং তমগনি। মহাক্না শ্রী গুরু রবিদাসকী মীতমদা ইকায় খুম্নবা উৎকনি। মহাক্না মীয়াম তিনবা মীফম অমদসু ৱা ঙাংগনি। প্রধান মন্ত্রীনা বনারস হিন্দু য়ুনিবর্সিতীগী নৌনা শাবা মদন মোহন মালবিয়া কেন্সর সেন্তর শঙ্গাগনি। হোস্পিতাল অসিনা উত্তর প্রদেশ, ঝার্খন্দ, বিহার, উত্তরাখন্দ অসুং নেপালগুম্বা য়ুমলোন্নবা লৈবাকশিংগী অনাবশিংদা অহোংবা মমলদা কেন্সর কেয়র ফংহল্লগনি। প্রধান মন্ত্রীনা হোমী ভাভা কেনসর হোস্পিতাল লেহরতারাসু শঙ্গাগনি। কেন্সর হোস্পিতাল অনি অসি শঙ্গাবনা বনারস অসি কেন্সরগা মরী লৈনবা লৈনাশিংদা ক্বালিতী ত্রিৎমেন্ত অমসুং কেয়ারগীদমক মরুওইবা কেন্দ্র অমা ওইরগনি। চপচাবা তেক্নোলোজী (মল্তি লিফ কোল্লিমেতর)গা লোয়ননা অহানবা ন্যু ভাভাত্রোন প্রধান মন্ত্রী মোদীনা জাতিদা কত্থোক্কনি। মহাক্না বনারস হিন্দু য়ুনিবর্সিতীদা পন্দিৎ মদন মোহন মালবিয়াগী মীতম অমসুং বরানসী ঘাৎকী ফক্লাংদা য়েকপা লাইশিং মায়খুম হাংদোক্কনি। মহাক্না বনারস হিন্দু য়ুনিবর্সিতীদা পি.এম.-জে.এ.ৱাই. আয়ুশ্মান ভারতকী বেনেফিসরীশিংগসু উনদুনা ৱারী শান্নগনি। মদুগী তুংদা, বরানসীগী ঔরে খুঙ্গংদা বরানসী অমসুং মনাক নকপা লমদমশিংদা হকশেল অমসুং অতোপ্পা সেক্তরশিংদা ইনোৎ পীনবা পান্দম থম্লিবা চাউখৎ থৌরাংগী প্রোজেক্ত কয়া অমা প্রধান মন্ত্রীনা হৌদোক্কনি। তোঙান তোঙানবা স্কিমশিংগী বেনেফিসরীশিংদা প্রধান মন্ত্রীনা সর্তিফিকেৎশিং য়েন্থোক্কনি। মহাক্না শোয়নাইরবশিংদা মতেং ওইনবা পোৎলমশিংসু য়েন্থোক্কনি। তুংদা প্রধান মন্ত্রীনা মীয়াম তিনবা মীফমদা ৱা ঙাংগনি।
মন্ত্রীমন্দলনা ছত্তিসগরগী সেদুল ত্রাইবশিংগী লিস্ত শেমদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ছত্তিসগরগী সেদুল ত্রাইবশিংগী লিস্তা শেম্দোক্নবগীদমক দি কন্সতিত্যুসন (সেদুল কাস্তস এন্দ সেদুল ত্রাইবস) ওর্দর (এমেন্দমেন্ত) বিল, ২০১৬তা ওফিসিয়েল এমেন্দমেন্তকী হায়জরকপা কেবিনেৎ নোৎ অদুদা অয়াবা পীখ্রে। ছত্তিসগরগী সেদুল ত্রাইবশিংগী লিস্তা মখাগী অহোংবশিং অসি লৈরগনি:- ১. ৫শুবা এন্ত্রীদা, “ভারিয়া ভুমিয়া”গী মতুংদা, মখাগী অসি হাপচিল্লগনি, মমিং পল্লবদা:- “ভুইন্যা, ভুইয়ান, ভুয়ান,”; ২. ১৪শুবা এন্ত্রীগীদমক, মখাগী এন্ত্রী অসি মহুৎ শিন্দোক্লগনি, মমিং পল্লবদা:- “১৪. ধনৱার, ধনুহার, ধনুৱার” ৩. ৩২শুবা অমসুং ৩৩শুবা এন্ত্রীগীদমক, মখাগী এন্ত্রীশিং অসি মহুৎ শিন্দোক্লগনি, মমিং পল্লবদা:- “৩২. নাগেসিয়া, নাগাসিয়া, কিসান ৩৩. ওরাওন, ধনকা, ধাঙ্গদ”; ৪. ৪১শুবা এন্ত্রীগীদমক, মখাগী এন্ত্রীশিং অসি মহুৎ শিন্দোক্লগনি, মমিং পল্লবদা:- “৪১. সাৱার, সাৱারা, সৌনরা, সাওনরা”; অমসুং ৫. ৪২শুবা এন্ত্রীগী মতুংদা মখাগী এন্ত্রী অসি হাপচিল্লগনি, মমিং পল্লবদা:- “৪৩. বিনঝিয়া”। এক্ত অসি দি কন্সতিত্যুসন (সেদুল কাস্তস এন্দ সেদুল ত্রাইবস) ওর্দর (এমেন্দমেন্ত) বিল, ২০১৯ হায়না কৌবা য়াই। বিল অসি এক্ত ওইরবা মতুংদা ছত্তিসগরগী সেদুল ত্রাইব লিস্ত শেমদোকপদা নৌনা মনুং চল্লবা কম্মুনিতীশিংগী মীহুৎনা সরকারগী হৌজিক লৈরিবা স্কিমশিংগী মখাদা সেদুল ত্রাইবশিংগী কান্নবা অদু ফংবা ঙম্লগনি। অসিগুম্বা মখলগী অচৌবা স্কিমশিংদা পোস্ত মেত্রিক স্কোলরশিপ, নেস্নেল ওভরসিজ স্কোলরশিপ, নেস্নেল ফেল্লোশিপ, তোপ ক্লাস এজুকেসন, নেস্নেল সেদুল ত্রাইবস ফাইনান্স এন্দ দিবেলপমেন্ত কোওপরেসনদগী কন্সেস্নেল লোনশিং, সেদুল ত্রাইবস বোইজ অমসুং গর্লস হোস্তেলশিং অসিনচিংবা য়াওরি। মথক্কীশিং অসিগী মথক্তা সরকারগী পোলিসীগী মতুং ইন্না থবক চংবা অমসুং এজুকেস্নেল ইন্সতিত্যুসনশিংদা মীং চনবদা রিজার্বেসনগী কানবসু ফংলগনি।
প্রধান মন্ত্রীনা ওক্সীজেন অমসুং হিদাক-লাংথকশিং শিজিন্ননবা অমসুং য়েন্থোক্নবা লৈরিবশিং য়েংশিনখ্রে

প্রধান মন্ত্রী শ্রী নরেন্দ্র মোদীনা ওক্সীজেন অমসুং হিদাক-লাংথকশিংগী শিজিন্ননবা অমসুং য়েন্থোক্নবা লৈরিবশিং য়েংশিন্নবা অৱাংবা থাক্কী মীফমদা সভাপতি ওইনা ফমখ্রে। সরকার অসিনা হকথেংননা কোবিদ মেনেজমেন্ত অমদি মুকোর্মাইকোসিসদা শিজিন্নগদবা দ্রগশিং য়েন্থোক্লিবা অসি য়েংশিল্লি হায়না প্রধান মন্ত্রীদা পাউদমখি। হিদাক-লাংথক হেন্না পুথোক্নবা অমসুং তঙাইফদবা মতমদা মতেং পীনবা মেনুফেকচরশিংগা তোইনা পাউ ফাওনরি হায়না মিনিস্তরনা পি.এম.দা পাউদমখি। হৌজিক-হৌজিক ওইরিবা এ.পি.আই.গী অসিগুম্বা দ্রগকী পোৎথোক অমসুং লৈরিবা স্তোক্কী মতাংদসু প্রধান মন্ত্রীদা খঙহনখি। স্তেতশিং অসিদা অফবা মখলগী হিদাক-লাংথক পীনবগী ৱাসু খন্নখি। রেমদেসিবির য়াওনা দ্রগশিং পুথোকপা চয়োল খর অসিদা হায়নিঙাই লৈতনা হেনগৎলক্লি হায়নসু প্রধান মন্ত্রীদা পাউদমখি। ভারত অসি য়াম্না লিংবা ফার্মাগী সেক্তর লৈজৈ অমসুং সরকারনা হিদাক-লাংথক পুম্বা মরাং কাইনা ফংননবা লেপ্পা লৈতনা থবক তৌমিন্নরি হায়না প্রধান মন্ত্রীনা হায়খি। পি.এম.না লৈবাক অসিদা ওক্সীজেন অমসুং হিদাক-লাংথক্কী শিজিন্ননবা অমসুং য়েন্থোক্নবা লৈরিবশিংগী ফিভমসু য়েংশিনখি। হৌজিক ওক্সীজেন ফংহল্লিবা অসিনা অহানবা ৱেব মনুংদা পীখিবা অদুদগী শরুক ৩ হেল্লি হায়বা ৱাফম অসিদসু খন্ন নৈনখি। রেলশিং অমসুং আই.এ.এফ.কী প্লেনশিংনা ওক্সীজেন হোল্লিবা অসিগী মতাংদা পি.এম.দা পাউদমখি। লৈবাক অসিদা ওক্সীজেন কন্সেন্ত্রেতর, ওক্সীজেন সিলিন্দর লৈরিবা লোয়ননা পি.এস.এ.প্লান্তশিং লিংখৎলিবা অসিগী মরমদসু প্রধান মন্ত্রীদা পাউদমখি। স্তেতশিংনা ভেন্তিলেতরশিং অসি মতম চানা শিজিন্নবা অমসুং তেক্নিকেল অমসুং ত্রেনিংগী মতাংদা মেনুফেকচরশিংদগী মতেং লৌনবসু প্রধান মন্ত্রীনা হায়খি।